b'\n_START_ARTICLE_\nZoolandia\n_START_PARAGRAPH_\nZoolandia on erityisesti lapsiperheille tarkoitettu el\xc3\xa4intarha, vesipuisto ja huvipuisto Liedossa, Turun kupeessa valtatie 9:n varrella. Se avattiin vuonna 1984. Zoolandia sijaitsee Liedon asemanseudun taajamassa._NEWLINE_El\xc3\xa4inlajeja Zoolandiassa oli l\xc3\xa4hes 70 ja yksil\xc3\xb6it\xc3\xa4 yli 200. vuonna 2006 sinne muuttivat alpakat ja davidinhirvet. Zoolandiassa oli my\xc3\xb6s Suomen ainoa norsu. Vanni-norsu siirrettiin Ukrainaan vuonna 2005, jossa se kuoli 10 kuukauden kuluttua. Muita el\xc3\xa4imi\xc3\xa4 ovat muun muassa kamelit, peurat, papukaijat, emut, p\xc3\xb6ll\xc3\xb6t ja erilaiset matelijat sek\xc3\xa4 kotiel\xc3\xa4imet. Matelijoista tunnetuimpia oli Hannibal-niminen alligaattori ja krokotiilit._NEWLINE_Huvipuistolaitteita ovat muun muassa lentokoneet, lepp\xc3\xa4kerttukaruselli ja juna. Lis\xc3\xa4ksi l\xc3\xb6ytyy esimerkiksi m\xc3\xb6nkij\xc3\xb6it\xc3\xa4, vesikupoli, pomppulinna, liukum\xc3\xa4ki\xc3\xa4 ym. Vuonna 2006 puistoon tuli uusi benjitrampoliini._NEWLINE_Zoolandiassa on toimintahalli, jossa on mm. labyrintti, liukum\xc3\xa4ki\xc3\xa4, Sega- ja PlayStation-pelikonsoleita ym. huvituksia. Alueella on my\xc3\xb6s mahdollisuus asuntovaunumajoitukseen.'